Նախագիծ 1-63

ՈՐՈՇՈՒՄ N

«\_\_\_\_\_\_»\_\_\_\_\_\_\_\_\_\_\_\_\_ 2024թ.

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՅՈՒՆԻՔԻ ՄԱՐԶԻ ԿԱՊԱՆ ՀԱՄԱՅՆՔԻ ՍԵՓԱԿԱՆՈՒԹՅՈՒՆ ՀԱՆԴԻՍԱՑՈՂ, ԿԱՊԱՆ ՀԱՄԱՅՆՔ, ԳՅՈՒՂ ԾԱՎ, ՆԵՐՔԻՆ ՇԻՇԿԵՐՏ ԹԱՂԱՄԱՍ 4–ՐԴ ՓՈՂՈՑ ԹԻՎ 28 ՀԱՍՑԵՈՒՄ ԳՏՆՎՈՂ ՎԱՐՉԱԿԱՆ ՇԵՆՔԻՑ ԱՆՀԱՏՈՒՅՑ ՕԳՏԱԳՈՐԾՄԱՆ ԻՐԱՎՈՒՆՔՈՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՊԱՇՏՊԱՆՈՒԹՅԱՆ ՆԱԽԱՐԱՐՈՒԹՅԱՆԸ ՏԱՐԱԾՔ ՏՐԱՄԱԴՐԵԼՈՒ ՄԱՍԻՆ**

Ղեկավարվելով «Տեղական ինքնակառավարման մասին» Հայաստանի Հանրապետության օրենքի 18-րդ հոդվածի 1-ին մասի 21-րդ կետով, հաշվի առնելով Հայաստանի Հանրապետության պաշտպանության նախարարության ռազմական ոստիկանության Կապանի բաժնի 16․04․2024թ․ թիվ 286/815 գրությունը և Կապան համայնքի ղեկավարի առաջարկությունը, **Կապան** **համայնքի ավագանին որոշում է.**

1․ Կապան համայնքի սեփականություն հանդիսացող գույքը՝ Կապան համայնքի Ծավ գյուղի Ներքին Շիշկերտ թաղամասի 4–րդ փողոցի թիվ 28 հասցեում գտնվող վարչական շենքի 1–ին հարկից 22.8 քառ․մետր հասարակական նշանակության տարածքը 10 (տասը) տարի ժամկետով անհատույց օգտագործման իրավունքով տրամադրել Հայաստանի Հանրապետության պաշտպանության նախարարությանը։

2. Տարածքի պահպանման և բոլոր կոմունալ վճարները իրականացվում են Հայաստանի Հանրապետության պաշտպանության նախարարության կողմից։

3․ Համայնքի ղեկավարին՝ սույն որոշումից բխող գործառույթներն իրականացնել օրենսդրությամբ սահմանված կարգով:

4․ Սույն որոշումը ուժի մեջ է մտնում պաշտոնական հրապարակման օրվան հաջորդող օրվանից։

*ՀԻՄՆԱՎՈՐՈՒՄ*

ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ՎԵՐԱԲԵՐՅԱԼ

Նախագծի ընդունման նպատակն է Կապան համայնքի Ծավ գյուղի Ներքին Շիշկերտ թաղամաս 4–րդ փողոցի թիվ 28 հասցեում գտնվող վարչական շենքի 1–ին հարկից 22.8 քառ․մետր հասարակական նշանակության տարածքը 10 (տասը) տարի ժամկետով անհատույց օգտագործման իրավունքով տրամադրել Հայաստանի Հանրապետության պաշտպանության նախարարությանը՝ Կապան համայնքի Ծավ և հարակից բնակավայրերի վարչական տարածքներում համապատասխան զորամասի պահպանության տեղամասերում ծառայություն իրականացնող զինծառայողների կարգապահության բարձրացման, հնարավոր ծառայողական խախտումների, պատահարների ու հանցագործունեությունների նախականխման, կանխման և բացահայտման արդյունավետության ապահովման անհրաժեշտությամբ պայմանավորված ծառայողական սենյակներով ապահովելու նպատակով։

*ՏԵՂԵԿԱՆՔ*

ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ԿԱՊԱՆ ՀԱՄԱՅՆՔԻ ԲՅՈՒՋԵՈՒՄ ԵԿԱՄՈՒՏՆԵՐԻ ԵՎ ԾԱԽՍԵՐԻ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ՄԱՍԻՆ

 Կապան համայնքի ավագանու որոշման նշված նախագծի ընդունման կապակցությամբ Կապան համայնքի բյուջեում եկամուտների և ծախսերի ավելացում չի նախատեսվում: